ኢትዮጵያ ላጋጠማት ችግር መፍትኄው “ሕገ መንግሥታዊ እንጂ ፖለቲካዊው አማራጭ አይደለም” - ብልጽግና ፓርቲ
ኢትዮጵያ ላጋጠማት ችግር መፍትኄው “ሕገ መንግሥታዊ እንጂ ፖለቲካዊው አማራጭ አይደለም” ብሏል ብልፅግና ፓርቲ። የመፍትኄ ሃሳብ አለኝ የሚል ካለ “ከሕገ መንግሥታዊ ድንበር ሳይወጣ አማራጩን ማቅረብ ይችላል” ብለዋል የብልፅግና ፓርቲ ቃልአቀባይ አቶ አወሉ አብዲ ከቪኦኤ ጋር ቃለምልልስ ሲያደርጉ።በሚቀርቡ አማራጮች ላይ ከማንም ጋር ለመወያየት ፓርቲያቸው ዝግጁ መሆኑን ያሳወቁት አቶ አወሉ “በውይይት እና በድርድር ስም ጫና ለመፍጠር ማሰብ ተቀባይነት የለውም፤ ከሕገ መንግሥታዊ አማራጮች ውጪ ሌላ መንገድ በመጠቀም፣ በአቋራጭ ሥልጣን ለመያዝ የሚያስብ ካለ ግን መንግሥት ሕገ መንግስቱን ለመጠበቅ ሲል ህጋዊ እርምጃ ይወስዳል” ብለዋል። 
